
	Rīgā,
	10.12.2020.
	Nr.
	1-131/11035

	Uz
	
	Nr.
	





Valsts kancelejai

Informācijai: 
Aizsardzības ministrijai
Ekonomikas ministrijai
Kultūras ministrijai
Iekšlietu ministrijai
Izglītības un zinātnes ministrijai
Finanšu ministrijai
Labklājības ministrijai
Tieslietu ministrijai
Satiksmes ministrijai
Veselības ministrijai
biedrībai “Latvijas Pašvaldību savienība

[bookmark: _Hlk506285066]Par konceptuālo ziņojumu “Par administratīvo reģionu izveidi”
un Ministru kabineta rīkojuma projektu

Pamatojoties uz Ministru kabineta 2009. gada 7. aprīļa noteikumu Nr.300 “Ministru kabineta kārtības rullis” 116.  un 117.punktu, iesniedzu izskatīšanai Ministru kabineta 2020. gada 15. decembra sēdē kā Ministru kabineta lietu konceptuālo ziņojumu “Par administratīvo reģionu izveidi” (turpmāk – Konceptuālais ziņojums), Ministru kabineta rīkojuma projektu un izziņu par atzinumos sniegtajiem iebildumiem. 
	1.
	Iesniegšanas pamatojums
	Ministru kabinets (turpmāk – MK) 2020. gada 28. janvārī, izskatot informatīvo ziņojumu “Par plānošanas reģionu darbības pilnveidošanu”, pieņēma lēmumu, kas paredzēja Ekonomikas ministrijai, Finanšu ministrijai, Iekšlietu ministrijai, Izglītības un zinātnes ministrijai, Kultūras ministrijai, Labklājības ministrijai, Satiksmes ministrijai, Tieslietu ministrijai, Veselības ministrijai un Zemkopības ministrijai līdz 2020. gada 1. aprīlim iesniegt Vides aizsardzības un reģionālās attīstības ministrijai (turpmāk – VARAM) sākotnējos priekšlikumus par to, kādu kompetenci vai uzdevumus ministrija būtu gatava nodot reģionālajam pārvaldes līmenim, norādot finansējuma avotus. Tāpat MK lēma, ka, pamatojoties uz iesniegtajiem sākotnējiem priekšlikumiem, kas var tikt precizēti nozaru politiku plānošanas dokumentu izstrādes procesā, VARAM noteiktā kārtībā jāiesniedz izskatīšanai MK konceptuālais ziņojums par reģionālā pārvaldes līmeņa darbības uzlabošanu un NUTS izmaiņām, ietverot tajā izvērtējumu par otrā līmeņa pašvaldību vai uz plānošanas reģionu bāzes izveidotu pašvaldību un valsts kopīgu iestādi, vai valsts pārvaldes administratīvo reģionu, vai cita modeļa ieviešanas nepieciešamību, tā iespējamajām kompetencēm un pārvaldības modeļiem.
Latvijas Republikas Saeima (turpmāk – Saeima) 2020. gada 10. Jūnijā, pieņemot Administratīvo teritoriju un apdzīvoto vietu likumu, tā 4. pantā noteica, ka Latvijā ir šādas administratīvās teritorijas: valstspilsētu pašvaldību teritorijas un novadu pašvaldību teritorijas. Savukārt, šā likuma 14. pantā noteikts, ka valsts un pašvaldību kopīgu funkciju realizēšanai tiek izveidoti Kurzemes, Zemgales, Rīgas, Vidzemes un Latgales administratīvie reģioni, kuru statusu un darbības nosacījumus regulē atsevišķs likums.
Līdz ar to VARAM ir izstrādājusi Konceptuālo ziņojumu, neietverot tajā izvērtējumu par otrā līmeņa pašvaldību izveidošanu, jo likumdevējs nav noteicis šādu pašvaldību izveidi. 
Ņemot vērā Administratīvo teritoriju un apdzīvoto vietu likumā noteikto, ka valsts un pašvaldību kopīgu funkciju realizēšanai ir izveidojami administratīvie reģioni, Konceptuālajā ziņojumā tiek piedāvāti šo institūciju izveides un pārvaldības varianti.
Tāpat Konceptuālajā ziņojumā sniegts izvērtējums par kopējā statistiski teritoriālo vienību klasifikācijas (turpmāk – NUTS) teritorijām un piedāvāti risinājumi to pilnveidei. NUTS dalījuma pārskatīšanu nosaka arī deklarācijas par Ministru prezidenta Artura Krišjāņa Kariņa vadītā MK iecerēto darbību 231. punkts: “izvērtēsim Latvijas teritorijas iedalījumu iespējamo maiņu statistiski teritoriālo vienību klasifikācijā, lai radītu priekšnoteikumus vienmērīgākai Latvijas reģionu attīstībai”.

	2.
	Valsts sekretāru sanāksmes datums un numurs
	Konceptuālais ziņojums izsludināts Valsts sekretāru 2020. gada 22. oktobra sanāksmē (prot. Nr42, 23§), VSS-911.

	3.
	Informācija par saskaņojumiem
	Par Valsts sekretāru sanāksmē izsludināto konceptuālā ziņojuma projektu un rīkojuma projektu atzinumus bez iebildumiem sniedza Aizsardzības ministrija, Iekšlietu ministrija, Veselības ministrija, Zemkopības ministrija un biedrība “Reģionālo attīstības centru apvienība” un biedrība “Latvijas Brīvo arodbiedrību savienība”.
Atzinumi ar iebildumiem tika saņemti no Ekonomikas ministrijas, Izglītības un zinātnes ministrijas, Finanšu ministrijas, Kultūras ministrijas, Labklājības ministrijas, Satiksmes ministrijas un Tieslietu ministrijas, kā arī no Valsts kancelejas, Ventspils pilsētas pašvaldības un no biedrības “Latvijas Pašvaldību savienība”, biedrības “Latvijas Lielo pilsētu asociācija”, biedrības “Latvijas Jaunatnes padome” un  biedr;ibas “Latvijas Pilsoniskā alianse”.
Atzinumi netika saņemti no Pārresoru koordinācijas centra, biedrības “Latvijas Tirdzniecības un rūpniecības kamera” un biedrības “Latvijas Darba devēju konfederācija”. Tāpat atzinumus neiesūtīja arī plānošanas reģioni, jo Konceptuālā ziņojuma izstrādes procesā Konceptuālā ziņojuma projekts tika saskaņots ar visiem plānošanas reģioniem, organizējot kopīgu sanāksmi 2020. gada 2. novembrī, kā arī turpmākajā darba procesā, papildinot un precizējot Konceptuālā ziņojuma projektu saskaņā ar plānošanas reģionu priekšlikumiem, panākot konceptuālu vienošanos.
Precizētais Konceptuālā ziņojuma projekts, Ministru kabineta rīkojuma projekts un izziņa par atzinumos sniegtajiem iebildumiem (turpmāk – izziņa) 27 institūcijām saskaņošanai vienlaicīgi ar uzaicinājumu uz starpinstitūciju sanāksmi 2020. gada 24. novembrī tika nosūtīti 2020. gada 17. novembrī.
Starpinstitūciju sanāksmē 2020.gada 24.novembrī, kā arī pēc sanāksmes darba gaitā tika panākta vienošanās par Ekonomikas ministrijas, Labklājības ministrijas, Kultūras ministrijas, Izglītības un zinātnes ministrijas sniegtajiem atzinumiem ar iebildumiem.
Par Konceptuālo ziņojumu un Ministru kabineta rīkojuma projektu nav panākta vienošanās ar Finanšu ministriju, Satiksmes ministriju, Tieslietu ministriju un Valsts kanceleju.
Tāpat tika ņemts vērā Veselības ministrijas priekšlikums par jaunas sadaļas “Veselīga dzīvesveida veicināšana” ietveršanu Konceptuālajā ziņojumā. 
Līdz ar to starpinstitūciju saskaņošanas sanāksmēs un papildu veikto konsultāciju rezultātā precizēto Konceptuālā ziņojuma projektu, Ministru kabineta rīkojuma projektu un izziņu saskaņoja Aizsardzības ministrija, Ekonomikas ministrija, Izglītības un zinātnes ministrija, Iekšlietu ministrija, Labklājības ministrija, Kultūras ministrija, Veselības ministrija, Zemkopības ministrija, Pārresoru koordinācijas centrs, biedrība “Latvijas Jaunatnes padome”, biedrība “Latvijas Pilsoniskā alianse”, biedrība “Latvijas Brīvo arodbiedrību savienība”, biedrība “Latvijas Darba devēju konfederācija”, biedrība “Reģionālo attīstības centru apvienība” un biedrība “Latvijas Lielo pilsētu asociācija”, kā arī Ventspils pilsētas pašvaldība. 
Par Konceptuālo ziņojumu un Ministru kabineta rīkojuma projektu nav panākta vienošanās ar Satiksmes ministriju, jo ir iebildumi pret mērķdotāciju sadali pašvaldību ceļiem un ielām.
Par Konceptuālo ziņojumu un Ministru kabineta rīkojuma projektu nav panākta vienošanās ar Finanšu ministriju, jo ir iebildumi par likumprojekta virzību 2021.gadā pirms lēmuma pieņemšanas par papildu finansējuma piešķiršanu.
Par Konceptuālo ziņojumu un Ministru kabineta rīkojuma projektu nav panākta vienošanās ar Tieslietu ministriju, jo ir iebildumi pret reģionu institucionālo modeli, administratīvo reģionu skaitu, kompetenci, ierosinot nodot reģioniem primārās un sekundārās veselības aprūpes organizēšanu, veselības aprūpes un sociālās aprūpes iestādes.
Par Konceptuālo ziņojumu un Ministru kabineta rīkojuma projektu nav panākta vienošanās ar Valsts kanceleju, jo ir iebildumi pret jaunu amatu vietu izveidi no papildus valsts budžeta līdzekļiem, tāpat izvērtējamas amata vietu attiecīgajos ministriju resoros likvidācijas iespējas, nododot to funkcijas administratīvajiem reģioniem.
Par Konceptuālo ziņojumu un Ministru kabineta rīkojuma projektu nav panākta vienošanās ar biedrību “Latvijas Pašvaldību savienība, jo ir iebildumi pret tādām reģionu funkcijām un uzdevumiem, ja netiek piešķirti finanšu resursi.
Konceptuālais ziņojums un Ministru kabineta rīkojuma projekts nav saskaņots.

	4.
	Informācija par saskaņojumu ar Eiropas Savienības institūcijām
	Nav attiecināms.

	5.
	Politikas joma
	Reģionālā politika.

	6.
	Atbildīgā amatpersona
	VARAM Valsts ilgtspējīgas attīstības plānošanas departamenta Reģionālās attīstības plānošanas nodaļas vecākā eksperte Veronika Jurča un Valsts ilgtspējīgas attīstības plānošanas departamenta Teritoriju attīstības izvērtēšanas nodaļas vecākais eksperts Dāvis Melnalksnis. 

	7.
	Uzaicināmās personas
	VARAM valsts sekretāra vietniece reģionālās attīstības jautājumos Ilze Oša.
VARAM Valsts ilgtspējīgas attīstības plānošanas departamenta direktors Raivis Bremšmits.

	8. 
	Projekta ierobežotas pieejamības statuss
	Konceptuālajam ziņojumam un Ministru kabineta rīkojuma projektam nav noteikts ierobežotas pieejamības statuss.

	9. 
	Cita informācija
	Nav.

	10.
	Saistība ar ārkārtējās situācijas vai izņēmuma stāvokļa noteikšanu valstī
	Nav.

	11.
	Ministru kabineta lietas pamatojums
	Ievērojot Ministru prezidenta 2019.gada 7.maija rezolūcijā Nr. 2019-1.1.1./16-16 norādīto, lūdzu iekļaut izskatīšanai Ministru kabineta sēdē, jo ir nepieciešams konceptuāla lēmums par uzturētajiem iebildumiem. 


	12.
	Steidzamības kārtības pamatojums
	[bookmark: _GoBack]Latvijas Republikas Saeima (turpmāk – Saeima), 2020. gada 10. jūnijā pieņemot Administratīvo teritoriju un apdzīvoto vietu likumu, tā 14. pantā noteica, ka valsts un pašvaldību kopīgu funkciju realizēšanai tiek izveidoti Kurzemes, Zemgales, Rīgas, Vidzemes un Latgales administratīvie reģioni, kuru statusu un darbības nosacījumus regulē atsevišķs likums, kas jāizstrādā līdz 2021. gada 1. janvārim. Tāpat valdības 2020.gada 7.decembra sadarbības/koalīcijas padomē un 2020.gada 9.decembrī Saeimas Pašvaldību sistēmas pilnveidošanas apakškomisijas sēdē tika izskatīta konceptuālā ziņojuma virzība un tika norādīts VARAM par tā ātrāku izskatīšanu Ministru kabinetā un likumprojekta “Par administratīvo reģionu izveidi” virzību tuvākajā laikā. Vienlaikus Saeimas apakškomisijas sēdē tika norādīts, ka nepieciešams virzīt jautājumu par NUTS teritorijām, ko nosaka arī deklarācijas par Artura Krišjāņa Kariņa vadītā MK iecerēto darbību 231. punkts: “izvērtēsim Latvijas teritorijas iedalījumu iespējamo maiņu statistiski teritoriālo vienību klasifikācijā, lai radītu priekšnoteikumus vienmērīgākai Latvijas reģionu attīstībai”, jo NUTS nomenklatūra tiek izmantota ES reģionālās politikas strukturēšanā, nosakot reģionus, kas kvalificējas ES struktūrfondu atbalstam. Līdz ar to Ministru kabinetam nepieciešams steidzamības kārtā pieņemt lēmumu par Konceptuālajā ziņojumā ietvertajiem jautājumiem, lai varētu virzīties ar normatīvo aktu savlaicīgu izstrādi, ko noteicis likumdevējs un valdība. Jautājuma virzība bija saistīta ar nozaru ministriju darbu pie nozaru politiku izstrādes, kas nākotnē var ietekmēt reģionālā līmeņa pārvaldes kompetenci



Pielikumā: 

1. Konceptuālais ziņojums “Par administratīvo reģionu izveidi” uz 50 lapām (datne: VARAMKonceptzin_10122020_Admreg);
2. Ministru kabineta rīkojuma projekts uz vienas lapas (datne: VARAMRik_10122020_Admreg); 
3. Izziņa par atzinumos sniegtajiem iebildumiem uz 94 lapām (datne: VARAMizz_10122020_Admreg_VSS-911); 
4. Aizsardzības ministrijas 2020.gada 10.novembra atzinums Nr. MV-N/2611 uz vienas lapas (datne: AiMAtz_091120_VSS_911);
5. Ekonomikas ministrijas 2020.gada 10.novembra atzinums Nr. 3.1-20/2020/312 uz divām lapām  (datne: EM_Ministrija-atb-eID);
6. Iekšlietu ministrijas 2020.gada 11.novembra atzinums Nr. 1-57/2778 uz trīs lapām (datne: IEMAtz_101120_VSS-911);
7. Izglītības un zinātnes ministrijas 2020.gada 11.novembra atzinums Nr. 4-4.1e/20/3847uz piecām lapām (datne: IZMAtz_06112020_VARAM);
8. [bookmark: lietas_nr]Finanšu ministrijas 2020. gada 6.novembra atzinums Nr. 12/A-7/5875 uz četrām lapām (datne: FMnos_061120_5875);
9. Kultūras ministrijas 2020.gada 16.novembra atzinums Nr. 3.1-4/2068 uz trīs lapām (datne: KMAtz_131120_regioni_VSS-911);
10. Labklājības ministrijas 2020.gada 9.novembra atzinums Nr. A-21-09/130 uz četrām lapām (datne: LMatz_061120_Konc_reģ_izv_V);
11. Satiksmes ministrijas 2020.gada 10.novembra atzinums Nr. 03-03/175 uz četrām lapām (datne: SMatz_091120_VSS_911 (4)); 
12. Tieslietu ministrijas 2020.gada 6.novembra atzinums Nr. 1-9.1/1176 uz četrām lapām (datne: TMatz_061120_VARAM_VSS_911);
13. Veselības ministrijas 2020.gada 5.novembra elektroniskais saskaņojums uz vienas lapas (datne: VM_Saskaņojums izsludinātajam projektam VSS-911);
14. Zemkopības ministrijas 2020.gada 6.novembra elektroniskais saskaņojums uz vienas lapas (datne: ZMatz_VSS-911_06112020);
15. Valsts kancelejas 2020.gada 5.novembra atzinums Nr. 3.1.2/52 (VSS-911) uz divām lapām (datne: VKatz_VSS-911);
16. Latvijas Pašvaldību savienības 2020.gada 6.novembra atzinums Nr. 202010/SAN2834/NOS779 uz piecām lapām (datne: LPS_ID14445_NES);
17. Latvijas Pašvaldību savienības 2020.gada 6.novembra atzinuma Nr. 202010/SAN2834/NOS779 pielikums uz 18 lapām (datne: 716_vēstule_admin_reg_izveide);
18. Latvijas Lielo pilsētu asociācijas 2020. gada 6.novembra vēstule Nr. Nr. 5-1/136 uz 1 lapas (datne: LLPA_06_11_ 2020_vestule_VARAM 2[43696]);
19. Latvijas Lielo pilsētu asociācijas 2020.gada 6.novembra vēstules Nr. 5-1/136   pielikums uz 11 lapām (LLPA_Pielikums_06_11_2020_vēstulei_VARAM 2[43697]);
20. Latvijas Brīvo arodbiedrību savienības 2020.gada 5.novembra elektroniskais saskaņojums uz vienas lapas (datne: LBAS_VSS - 911);
21. Biedrības "Reģionālo attīstības centru apvienība” 2020.gada 6.novembra elektroniskais saskaņojums Nr. V20-23 uz vienas lapas (datne: RACA_Par konceptuālo ziņojumu Par administratīvo reģionu izveidi_06112020 (2));
22. Biedrības “Latvijas Jaunatnes padome” 2020.gada 5.novembra atzinums Nr. 4.-1/74 uz vienas lapas (datne: LJP_v_74_VARAM_PR);
23. Biedrības  “Latvijas Pilsoniskā alianse” 2020.gada 4.novembra atzinums Nr. LPA 1.8.-25 uz vienas lapas (datne: LPA 1.8-25).


Vides aizsardzības un 
reģionālās attīstības ministra vietā –
aizsardzības ministrs	A.Pabriks

veronika.jurca@varam.gov.lv

